Յունիվերսալ Ստուդիոս

«**Universal Destinations & Experiences»** (**UDX**), նախկինում ՝ «**Universal Parks & Resorts»**, «Comcast»-ի դուստր ձեռնարկության «NBCUniversal» հեռարձակման ընկերության զվարճանքի զբոսայգու մաս։

Ընկերության գլխամասային գրասենյակը գտնվում է ֆլորիդա նահանգի Օռլանդո քաղաքում, որտեղ գործում են «Universal» զվարճանքի զբոսայգիները և հանգստի ու ժամանցի այգիներն ամբողջ աշխարհում։ «Universal Destinations & Experiences»-ը լայնորեն տարածված է տեսարժան վայրերի, թեմատիկ տարածքների և այլ  զվարճանքի այգիների շնորհիվ, որոնք ոգեշնչվում են հայտնի դասական և ժամանակակից փոփ մշակույթի պատկերներից և տարբեր լրատվամիջոցներում մտավոր սեփականություններից, ինչպես  «NBCUniversal»-ից, այնպես էլ բոլոր Յունիվերսալ զբոսայգիների մյուս տեսարժան վայրերից։

Այն դարձել է զբոսաշրջային տեսարժան վայր 1910-ականներին, Կալիֆոռնիա նահանգի Լոս Անջելոս քաղաքին մոտ Յունիվերսալ Քաղաքում գտնվող «Universal Studios Lot» հեռուստաֆիլմերի ստուդիայում և 1964 թվականին այն վերածվեց «Universal Studios Hollywood» թեմատիկ այգիների ուղղության, որտեղ այցելուները կարող են տեսնել «Universal Pictures»-ի և երբեմն ուրիշների կողմից արտադրված շարժանկարները և հեռուստատեսային հաղորդումները կուլիսներում և զբոսնել գեղարվեստական ֆիլմերի և հեռուստատեսային շուուների հիման վրա ներկայացված տեսարժան վայրերում։ «Universal Studios Hollywood»-ի հայտնի համբավի շնորհիվ Ֆլորիդայում և արտերկրում Յունիվերսալը այգիներ կառուցեց։

2017 թվականին մոտ 49,458,000 մարդիկ այցելեցին Յունիվերսալ Ստուդիայի զվարճանքի զբոսայգիներ՝  այն դարձնելով աշխարհում երրորդ ամենամեծ զվարծանքի այգին։ Այն «Disney Experiences»-ի, «Six Flags»-ի, «United Parks & Resorts»-ի,  «Լեգոլենդ»-ի, «Herschend Family Entertainment»-ի, «Parques Reunidos»-ի և «Merlin Entertainments»-ի մրցակիցն է։ 2020 թվականի օգոստոսին «Deutsche Bank»-ի հրապարակած զեկույցում պարզվել է, որ «Universal Orlando Resort»-ը առաջին ամիսներին ընդհանուր հաճախելիությամբ գերազանցել է «Դիսնեյ Ուորլդ»-ին այն բանից հետո, երբ երկուսն էլ վերաբացվեցին կորոնավիրուս համաճարակի ժամանակ։ Դա տեղի ունեցավ այն բանից հետո, երբ Յունիվերսալը վերաբացեց իր այգիները 2020 թվականի հունիսին, իսկ Դիսնեյ Ուոլդը 2020 թվականի հուլիսին, ըստ զեկույցի՝ կտրուկ փոփոխություններով:

2023 թվականի մարտի 8-ին Յունիվերսալ Ստուդիայի գլխավոր գործադիր տնօրեն Մարկ Վուդբերին հայտարարեց, որ  նրանք բաժանումը կվերաբրենդավորեն «Universal Destinations and Experiences»:

## Ներկայիս թեմատիկ այգիներ

### Յունիվերսալ Ստուդիոս, Հոլիվուդյան կինոստուդիա
Յունիվերսալ Ստուդիոս Հոլիվուդյան կինոստուդիան առաջին Յունիվերսալ Ստուդիոսի թեմատիկ այգին էր, երբ 1915 թվականին «studio tour»-ի սկզբնավորումից շատ ժամանակ անց, բացեց իր դռները 1964 թվականի հուլիսի 15-ին,  այն բանից հետո, երբ Յունիվերսալի հիմնադիր Կառլ Լեմլեն բացեց Լոս Անջելոսին մոտ գտնվող Յունիվերսալ Քաղաքը։ 1993 թվականի մայիսին «Universal CityWalk»-ը բացեց թեմատիկ այգու դարպասները, ցուցադրելով 65 ժամանցային-թեմատիկ ռեստորաններ, գիշերային ակումբեր, խանութներ և ժամանցի վայրեր։ Այն նաև ներառում  է «AMC Theatres»-ի կողմից գործող «Universal Cinema»-ն ՝ առաջարկելով 19 էկրաններ, ներառյալ «IMAX Theatre»-ն և մարզադաշտի ոճի նստարանները։ Ներսը և Յունիվերսալ Քաղաքի շրջակայքը մոտավորապես 415 ակր (168 հա) է, ներառյալ թեմատիկ այգիները և մոտակայքում գտնվող կինոստուդիան։

### Յունիվերսալ Ստուդիոս, Օռլանդո
«Universal Orlando Resort»-ն (նախկինում ՝ «Universal Studios Escape») բացվել է հանրությանը 1990 թվականի հունիսի 7-ին Ֆլորիդա նահանգի Օռլանդո քաղաքում սկսած «Universal Studios Florida»-ից։ Այն ցուցադրում է կինոարտադրության վրա հիմնված թեմատիկ տարածքներ և տեսարժան վայրեր։

«Universal Islands of Adventure»  թեմատիկ այգին բացվեց 1999 թվականի մասիսի 28-ին ցուցադրելով տարբեր թեմատիկ կղզիներ՝ ընդգծելով տեսարժան վայրերում  գտնվող մարմնավորած արկածներն ու կերպարները, իսկ «Universal Orlando»-ն ընդլայնվեց՝ վերածվելով հանգստավայրի։ Միաժամանակ հանգստավայրում  ավելացնում են «Universal CityWalk»-ն հյուրերին երկու այգիներ ուղեկցելու համար։ «Loews Portofino Bay Hotel» հյուրանոցը բացվել է 1999 թվականի սեպտեմբերին «Universal Orlando Resort»-ում, որին հաջորդեցին «Hard Rock Hotel»-ը ՝ 2000 թվականի դեկտեմբերին, «Loews Royal Pacific Resort»-ը ՝ 2001-ի փետրվարին, «Universal's Cabana Bay Beach Resort»-ը ՝ 2014-ի մարտի 31-ին, «Loews Sapphire Falls Resort»-ը ՝ 2016-ի հուլիսի 7-ին և «Universal's Aventura Hotel»-ը ՝ 2018 թվականի օգոստոսի 16-ին։

1998 թվականին «Universal Orlando»-ն ձեռք բերեց «Wet 'n Wild Water Park» ջրաշխարհը, (հիմնել է «SeaWorld»- ի հիմնադիր Ջորջ Միլեյը 1997 թվականին) և այն եղել է ընկերության հիմնական ջրաշխարհը մինչև այն փակվեց 2016 թվականի դեկտեմբերի 31-ին, որտեղ փոխարինվեց մեկ այլ ջրաշխարհով՝ «Universal Volcano Bay», որը բացվեց 2017-ի մայիսի 25-ին։ Նոր ջրաշխարհը բաղկացած է 18 տեսարժան վայրերից, ինչպիսիք են ջրասահքերը, երկու ծույլ գետերը և լաստանավերը։ Այգին ներառում է երկու հրաբխային թեմատիկ զբոսանքներ՝ 70 աստիճանի անկյան, 125 ոտնաչափ ջրասահք ունեցող «Ko'okiri Body Plunge»-ը և «Krakatau Aqua Coaster»-ը՝ այգու կենտրոնական հրաբխային գագաթների և հովիտների միջով անցնող այգի։ Այգին օգտագործում է վիրտուալ հերթերի համակարգ շատ տեսարժան վայրերի համար, որը այգի մտնելու ժամանակ այլևս անհրաժեշտ չի լինի նույնականացման թևակապերի կիրառումը։ «Wet 'n Wild»-ի նախկին վայրում Յունիվերսալը կառուցեց երկու նոր հյուրանոցներ՝ նավամատույց «Universal's Endless Summer Resort»-ը և ծովափ «Universal's Endless Summer Resort»-ը։

2019 թվականի օգոստոսին Յունիվերսալը հայտարարեց  երրորդ այգու ՝ «Universal Epic Universe»-ի մասին, որը ներառում է այն վայրերը, ինչպիսիք են «Super Nintendo World»-ը,  «Հարրի Փոթերի զարմանահրաշ աշխարհ»-ը, «How to Train Your Dragon: Isle of Berk»-ը և «Dark Universe»-ը՝ հիմնված լինելով դասական «Universal Monsters»-ի վրա։ Նախատեսվում էր, որ այգին բացվեր 2025 թվականի մայիսի 22-ին։  «Epic Universe»-ը նույնպես կլինի նոր «Loews» հյուրանոցների ցանկում ՝ «Universal Helios Grand Hotel», «Universal Stella Nova Resort» և «Universal Terra Luna Resort»։ Բոլոր երեք հյուրանոցների բացումը նախատեսվում է 2025 թվականի գարնանը։

### Յունիվերսալ Ստուդիոս, Ճապոնիա
Կառուցումից գրեթե երեք տարի հետո Ճապոնիայի Յունիվերսալ Ստուդիոսը բացվեց 2001 թվականի մարտի 31-ին Ճապոնիայի Օսակա քաղաքի Կոնոհանա-Կու շրջանում և այն առաջին Յունիվերսալ Ստուդիոսի թեմատիկ այգին էր, որ բացվեց ԱՄՆ-ից դուրս։ Այն նույնպես առաջին Յունիվերսալ թեմատիկ այգին էր, որը գործում էր Ասիական տարածաշրջանում։ Այգին ներառում է Օռլանդոյի և Հոլիվուդյան Յունիվերսալ Ստուդիոսների տեսարժան վայրերը, ունի «CityWalk» թաղամաս, մի քանի պաշտոնական Յունիվերսալ հյուրանոցների առևտրի կենտրոն, բազմաթիվ ռեստորաններ, խանութներ, ինչպիսիք են այնպիսի խանութներ, որտեղ վաճառում են Յունիվերսալ Ստուդիոսի ապրանքներ և Օսակայի հուշանվերներ։ Թեմատիկ այգու տարածքը կազմում է 108 ակր (44հա) և այն Ճապոնիայի երկրորդ ամենաշատ այցելվող զվարծանքի այգին է «Tokyo Disney Resort»-ից հետո։

### Յունիվերսալ Ստուդիոս, Սինգապուր
Սինգապուրի այգու կառուցումը սկսվել է 2008 թվականի ապրիլի 19-ին Սինգապուրի Սենտոսա կղզու «Resorts World Sentosa»-ում։ Սինգապուրի Յունիվերսալ Ստուդիոսի փոքր բացումը եղել է 2010 թվականի մարտի 18-ին, իսկ ավելի ուշ՝ 2011 թվականի մայիսի 28-ին մեծ բացումը։ Այն Ասիական տարածաշրջանում գործող երկրորդ Յունիվերսալ Ստուդիոսի թեմատիկ այգին էր, ինչպես նաև Հարավարևելյան Ասիայում առաջին թեմատիկ այգին։ Մյուս Յունիվերսալ թեմատիկ այգիների նման, սա ցուցադրում է տարբեր Յունիվերսալ Ստուդիոսների տեսարժան վայրերը և այլ ընկերությունների արտադրություններ, ինչպիսիք են «*Jurassic Park»-*ը, «Շրեկ*»-*ը*,* «Մումիա*»-*ն*,* «Ջրաշխարհ*»-*ը*,* «Տրանսֆորմերները*»* և այլն։ Տարածքը ներկայումս 20հա է (49 ակր), որը զբաղեցնում է «Resorts World Sentosa»-ի 49 հա (120 ակր) տարածքի ամենաարևելյան հատվածը և նշվում է որպես «Ասիական տարածաշրջանում իր տեսակի մեջ եզակի թեմատիկ այգիներից մեկը»։ Ի տարբերություն այլ Յունիվերսալ թեմատիկ այգիների, Սինգապուրի Յունիվերսալ Ստուդիոսը պատկանում է «Genting Group»-ին՝ «Universal Parks & Resorts»-ի լիցենզավորման համաձայն։

### Յունիվերսալ Ստուդիոս, Պեկին
Պեկինի Յունիվերսալ Ստուդիոսը Յունիվերսալի թեմատիկ այգի է, որը բացվել է 2021 թվականի սեպտեմբերի 20-ին Չինաստանի մայրաքաղաք Պեկինում։ Այն ներառում է ուղևորություններ և տեսարժան վայրեր, որոնք հիմնականում վերաբերում են Յունիվերսալին պատկանող ֆիլմերին, հեռուստաշոուներին, անիմացիաներին և երաժշտությանը, ինչպես նաև այլ ընկերությունների լիցենզավորված արտադրություններին (օր․՝ «Warner Bros»-ը և այլն)։ Նախագծի մասին հայտարարեցին 2014 թվականի հոկտեմբերի 13-ին, որը ավելի քան 20 միլիոն չինական յուան էին ներդրել այդ նախագծում։ Այն համատեղությամբ պատկանում է չորս պետական ընկերությունների համընկերության՝ «Beijing Shouhuan Cultural Tourism Investment Co․» ՍՊԸ-ին  («BSH Investment») և «Universal Parks & Resorts»-ին։ Պեկինի Յունիվերսալ Ստուդիոսի կառուցումն ավարտվել է 2021 թվականի ապրիլին։ Պեկինի Յունիվերսալ Ստուդիոսի երկրորդ փուլի բացումը նախատեսվում է 2025 թվականին։

## Հետագա թեմատիկ այգիներ և փորձառություններ
### Համընդհանուր էպիկական տիեզերք
Համընդհանուր էպիկական տիեզերքը առաջիկա թեմատիկ այգին է, որը լինելու է Օռլանդոյի Յունիվերսալ Ստուդիոսում 2025 թվականի մայիսի 22-ին։ Այգում լինելու է «Super Nintendo World» բաժինը։

### Universal Horror Unleashed
2023 թվականի հունվարի 11-ին Յունիվերսալը նաև հայտարարեց  «*Universal Horror Unleashed»* անունով մի նոր «սարսափե փորձառություն», որը պետք է լինի խարիսխի վարձակալը Լաս Վեգասի ընդլայնվող, նոր 20 ակր (8.1 հա) «Area15» ժամանցային թաղամասում։ Ի տարբերություն Յունիվերսալի ժամանակավոր «Halloween Horror Nights» իրադարձություններին, այս կառույցը լինելու է մշտական և գործելու է ամբողջ տարին։ Զբաղեցնելով 110․000 ոտնաչափ տարածք, այս նոր Յունիվերսալ փորձը նորարարական, ստեղծագործական լրացում է «Area15»-ի փորձարարական արվեստի և զվարճանքի սկզբնաղբյուրներում։ Այս տեսարժան վայրը բացվելու է 2025 թվականի օգոստոսի 14-ին «Area15»-ում։

### Անանուն երկրորդ թեմատիկ այգին Պեկինի Յունիվերսալ Ստուդիայում
2021 թվականի ապրիլին Պեկինի Յունիվերսալ Ստուդիոսը հայտարարեց, որ երկրորդ թեմատիկ այգին բացվելու է 2025 թվականինI։

### Երեխաների համար նախատեսված Յունիվերսալ Հանգստավայր
2023 թվականի հունվարի 11-ին Յունիվերսալը հայտարարեց մի «նոր գաղափարի» ոճով թեմատիկ այգի ստեղծելու մասին, որը նախատեսված է երեխաներ ունեցող ընտանիքների համար։ Տեխասի նահանգի Ֆրիսկո քաղաքում կառուցված այգին ցուցադրելու է թեմատիկ տարածքներ և նշելու է զվարճանքի, նորարարության և կերպարների Յունիվերսալ ապրանքանիշները։ 2023 թվականի դեկտեմբերի 1-ին տարածքն իր պաշտոնական անունը ստացավ ՝ «Universal Kids Resort», թեև կառուցումը սկսվել էր 2023 թվականի նոյեմբերին։ Այգու բացումն ակնկալվում է 2026 թվականի մայիսին։

### Յունիվերսալ Ստուդիոս, Միացյալ Թագավորություն
2023 թվականի դեկտեմբերի 19-ին «Universal Destinations & Experiences»-ը հաստատեց, որ 480 ակր (190 հա) տարածք են գնել Միացյալ Թագավորության Բեդֆորդ քաղաքում թեմատիկ այգիների պոտենցիալ զարգացման համար։ 2024 թվականի ապրիլի 5-ին Միացյալ Թագավորության Յունիվերսալ նախագծի պաշտոնական կայքը բացահայտեց հանրային ներգրավվածության ձևերն ու միջոցառումների ամսաթվերը՝ մինչև 2024 թվականի մայիսի 3-ը տեղացիներից կարծիքներ ստանալու համար։ Արդեն առաջադեմ փուլում գտնվող նախագիծն ունենալու է երկու նոր եկաթուղային կայարաններ, «Kempston Hardwick» կայարանը տեղափոխվելու է ավելի հարավ ՝ մուտքի մոտ՝ իր մակարդակի չափ փոխարինված կամուրջով**,** հարթ ավտոկայանատեղիներ, «A421»-ի հետ կապող ավելի լավ ճանապարհներ և M1-ի Հանգույց 13-ի բարելավումներ, «Street Area»-ն  և չորս օրիգինալ հյուրանոցներ, տարածքի հարավային հատվածում 500 տեղանոց հյուրանոց, զբոսայգին իր չափսերով նման է լինելու Ֆլորիդայի Յունիվերսալ Ստուդիոսին, Արկածային կղզիներին և «Epic Universe»-ին, բայց հետագայում ընդլայնվելու է Ճապոնիայի Յունիվերսալ Ստուդիոսի չափով, որը չի ներառում լճի կողքին գտնվող հյուսիսային հատվածը, որը վերապահված կլինի ժամանակավոր կառույցների և հետագա նախագծերի համար։ Այգին նաև կենտրոնանալու է ավելի շատ վայրի բնության վրա և լինելու է էկոլոգիապես ավելի մաքուր։ Քննարկումները դեռ շարունակվում են և շինարարությունը սկսելու ժամկետներ չկան դեռ:

## Չեղարկված և նախկին այգիներ
### Չեղարկված

* Յունիվերսալ Ստուդիոս, Եվրոպա, Մելուն-Սենարտ, Սեն է Մառն, Ֆրանսիա

Եվրոպայում Դիսնեյլենդի հիմնադրումից հետո Դիսնեյլենդ «Փարիզ»-ի կառուցմամբ, 1980-ականների վերջին և 1990-ականների սկզբին «Universal Studios Recreation Group»-ը որոշեց Եվրոպայում իր սեփական այգին ստեղծել։ Այգին պետք է լիներ կա՛մ Փարիզում, կա՛մ Լոնդոնում։  Լոնդոնի արևելյան հատվածում «The Rainham Marshes»-ը լքված տարածք էր, որը հետագայում վերածվեց «Rainham Marshes Nature Reserve» արգելոցի։ Ֆրանսիան ավելի շատ էր պատրաստակամ ներդրումներ իրականացնել իր տարածքում այգի կառուցելու համար։ Ընտրվեց Մելուն-Սենարտի տարածքը, պլաններ մշակվեցին և 1971 թվականին տարածքը գնեցին գյուղատնտեսությանը համարժեք գնով։ Նրանք Կոմբ լա Վիլ արվարձանում  օգտագործեցին 1300 ակր (530 հա) վարելահող։ Թեմատիկ այգու կառուցումը նախատեսվում էր սկսել 1996 թվականին և բացկացած էր լինելու թեմատիկ այգուց, որը հիմնված էր լինելու Ֆլորիդայի Յունիվերսալ Ստուդիոսի վրա, ջրաշխարհից, գոլֆի դաշտից, անշարժ գույքից և կոմերիցոն տարածքներից։ Դիսնեյլենդ «Փարիզ»-ի անհաջողությունները և ֆինանսական դժվարությունները ազգեցին այն գիտակցման վրա, որ այս նախագիծը չի հաջողվի։ «Universal Studios Recreation Group»-ը նախընտրեց արդեն կառուցված տարածքի գնորդը լինել, և 1998 թվականի հունիսին Յունիվերսալ Ստուդիոսը գնեց «Port Aventura»-ի բաժնետոմսերի 37%-ը։

* Յունիվերսալ Ստուդիոս, Մանիլա, Ֆիլիպիններ
* Յունիվերալ Ստուդիոս, Դուբայ, ԱՄԷ (փլուզվել է 2008-ին, 2009 թվականից ի վեր ոչ մի շինարարություն չի եղել)
* Յունիվերսալի Հոլիվուդլենդ, Կրեֆելդ, Գերմանիա
* Յունիվերսալ Ստուդիոս, Մոսկվա
* Հարավային Կորեայի Յունիվերսալ Ստուդիոս, Հվասոն, Հարավային Կորեա

2005 թվականից ի վեր Յունիվերսալ Ստուդիոսը միացրել են Հարավային Կորեայի նախագծին Մետրո-Գոլդուին-Մայերի և Փարամաունթ Փիքչըրս Քորպորեյշնի մյուս մրցակիցների հետ։ Երկար ուշացումից հետո 2020 թվականին Հարավային Կորեայում Յունիվերսալ Ստուդիոս բացելու գործարքը սկսվեց 2016 թվականին, սակայն 2017-ին նախագիծը չեղարկվեց գործարքի վերաբերյալ մի քանի տարաձայնությունների պատճառով:

### Նախկին այգիներ
### Միջերկրականի Յունիվերսալ Ստուդիոս, Սալոու, Իսպանիա (1998–2004)

«Port Aventura»-ն բացվել է 1995 թվականին։ Այգում «Tussauds Group»-ն ուներ 40․01%, մինչդեռ «La Caixa»-ն ՝ 33․19%, «Anheuser-Busch»-ն ՝ 19.9%, իսկ «FECSA»-ն ՝  6.7% բաժնետոմսեր։ 1998 թվականին «Port Aventura»-ում «Tussauds Group»-ի բաժնետոմսերի մեծ մասը (37%) վաճառվեց «Universal Parks & Resorts»-ին և 1999 թվականին այգին վերանվանվեց «Universal's Port Aventura», որը դարձավ  Եվրոպայի առաջին Յունիվերսալ Ստուդիոսի Թեմատիկ Այգին։ 2002 թվականին կառուցվում են երկու հյուրանոց և ջրաշխարհ (*Costa Caribe*), իսկ նույն տարում հանգստավայրը վերանվանվում է  «Universal Mediterranea»։ 2004 թվականին «PortAventura»-ում «NBCUniversal»-ը վածառում է ամբողջ տոկոսները «La Caixa»-ին: Այն պատկանում և շահագործվում է «La Caixa»-ի «CaixaBank» բանկային ընկերության կողմից, սակայն 2005 թվականից «Յունիվերսալ» անվանումը դադարել է բրենդ լինելուց և հանգստավայրը ևս մեկ անգամ վերանվանվել է «PortAventura» (տարածքի անվանումը միտումնավոր կերպով դուրս է մնացել ապրանքանիշի պատճառով)։

### Ջրաշխարհներ
#### Նախկին

* «Costa Caribe Aquatic Park», Սալոու, Իսպանիա (2002–2004)
* «Wet 'n Wild Orlando» (Օռլանդոյի Յունիվերսալ Ստուդիոս, Օռլանդո, Ֆլորիդա, ԱՄՆ. ամբողջությամբ պատկանող) (1977–2016)

## Թեմատիկ այգու տեսարժան վայրեր և տարածքներ
Յունիվերսալ Ստուդիոսը ներառում է տեսարժան վայրերի և տարածքների կրկնօրինակներ աշխարհի բազմաթիվ այգիներում: Վերը նշված էջերը պարունակում են Յունիվերսալ Ստուդիոսի թեմատիկ այգիների տեսարժան վայրերի և տարածքների համապարփակ ցանկերը։ Շատ տեսարժան վայրեր և տարածքներ հիմնված են Յունիվերսալ Ստուդիոսի լիցենզիաների և այլ տեսակի լիցենզիաների վրա։

## Սթիվեն Սփելբերգի հարաբերությունը «Universal Destinations & Experiences»-ի հետ
Ռեժիսոր Սթիվեն Սփելբերգը երկարաժամկետ համագործակցել է «Universal Destinations & Experiences»-ի հետ շնորհիվ Յունիվերսալ Ստուդիոսի իր հարաբերությունների հետ՝ 1960-ականների վերջում պրակտիկա անցնելով Յունիվերսալում, ինչպես նաև ի շնորհիվ այն ֆիլմերի, որոնց ռեժիսորն է եղել կամ նկարահանել Ստուդիոսի համար, ինչպիսիք են «Ծնոտներ*»*, «Այլմոլորակայյին*»*, «*Back to the Future»*, «*The Land Before Time»*, «*Jurassic Park»* և «Շինդլերի ցուցակը*»* ֆիլմերը։ 1987 թվականի մարտին Սփելբերգը ստորագրեց որպես Յունիվերսալի թեմատիկ այգիների ստեղծագործական խորհրդատու, երբ «Music Corporation of America»-ն, որի սեփականատերն այն ժամանակ Յունիվերսալ Ստուդիոսն էր, նախատաեսում էր Օռլանդոյում կառուցել  իր առաջին լիովին զարգացած թեմատիկ այգին ՝ փորձելով մրցակցել Դիսնեյ Ուոլդի հետ։ «Universal Parks»-ի նախագահ և գործադիր տնօրեն Թոմաս Լ․Ուիլյամսը Ֆլորիդայում նոր այգի կառուցելու համար  «Universal Creative»-ին և մի քանի հանրաճանաչ մարդկանց գովանաբանելու կապակցությամբ ասաց․

1987 թվականից ի վեր Սփելբերգը կառուցել է տասնյակ տեսարժան վայրեր, ինչպիսիք են «E.T. Adventure»-ը, «Jaws»-ը, «Jurassic Park: The Ride»-ը և «The Amazing Adventures of Spider-Man»-ը։ Փոխարենը նա ստանում է այգու տոմսերի ամբողջ հասույթի 2%-ը և Ֆլորիդայի, Ճապոնիայի և Սինգապուրի թեմատիկ այգիների կողմից առաջացած այգիների տարեկան մինչև 30-50 միլիոն դոլար արժողությամբ կոնցեսիոն անդորրագրերի մի մասը, սակայն Լոս Անջելոսում գտնվող Յունիվերսալ Ստուդիոսի Հոլիվուդյան թեմատիկ այգին Սփելբերգի գործարքի մեջ չի ներառվում։ Ռեժիսորը նաև հնարավորություն է ստացել գործարկել 2017 թվականի հունիսին ելքի գործարքի դրույթը և միանվագ գումարը, որը համարժեք է պայմանագրերի արժեքին։ Յունիվերսալի ներկայիս մայր ընկերությունը խոստովանել է, որ այս վճարումը կարող էր կազմել ավելի քան 535 միլիոն դոլար։ Որոշ վերլուծաբաններ կանխատեսում են, որ մեկանգամյա վճարումն ի վերջո կարող էր կազմել 1 միլիարդ դոլար։ Գործարքը նաև թույլ չի տալիս, որ Սփելբերգը ցանկացած ֆիլմի ռեժիսորը լինի, որը ցուցադրվի որևէ թեմատիկ այգում, բացի Յունիվերսալից, բացառություն է միայն Սփելբերգի  «*Indiana Jones*» ֆիլմերը, որոնց ռեժիսորը Սփելբերգն է, սակայն պատմությունն ամբողջությամբ ստեղծել, գրել և իրականացրել է իր երկարամյա ընկեր Ջորջ Լուկասը, որը պարբերաբար աշխատում էր Դիսնեյի հետ որպես իրենց ստեղծագործական խորհրդատու այնպիսի տեսարժան վայրերի համար, ինչպիսիք են «Star Tours»-ը, «Կապիտան Իո*»-*ն, «Indiana Jones Adventure»-ը և  «Extraterrorestrial Alien Encounter»-ը։

## Տես նաև
* Լեգոլենդ

## Նշումներ


## Ծանոթագրություններ


## Արտաքին հղումներ
*

Կատեգորիա:1964 հիմնադրված ընկերություններ
Կատեգորիա:NBC Universal
Կատեգորիա:Զվարճանքի այգիներ